**Årsberetning Bruksgruppa 2022**

Bruksgruppa har hatt treninger på vår/sommer og høst på Schæferhund klubben der vi trener spor, felt og rundering. På vinteren har vi vært i hallen på torsdager og trent lydighet.

**Vi har arrangert:**

Brukslydighetskurs med 8 deltakere 11-12.juni

Brukslydighetskurs med 8 deltakere 22-23.oktober

Brukslydighetskurs med 8 deltakere 26-27.november

NBF Brukskonkurranse Kl. B Spor 13.september 6 deltakere/ 1 deltaker fra KHK

NBF Brukskonkurranse Kl. D Spor 20.september 6 deltakere / 3 deltakere fra KHK

Dommer for begge stevnene var Knut Oskarsen

**Gruppa gratulerer med opprykk til Kl. C**

Erica Linke med Krim

Trude Hauge-Iversen med Puma

Vigdis Knutsdotter Stifjell med Mo2r

Bruksgruppa v/Vigdis og Erica

**Årsberetning for Handlergruppa 2022**

Hege Krogh, Ronny Evensen Bekkelid og Gro Moe-Gumø deler ledervervet i gruppa. Vi har treninger hver tirsdag fra 18.30 og 20.30

Antallet mennesker på trening varierer veldig, alt fra 2-10. Vi forsøker å veilede nye som kommer og hjelpe de litt så de føler seg velkommen. I 2022 hadde vi treninger med innleid trener Trond Storsveen den 15/11, 22/11 og 6/12.

Flere medlemmer av Handlergruppa var med på dugnad på utstillingen til KHK i oktober 2022.

Hege Krogh, Ronny Evensen Bekkelid og Gro Moe-Gumø

Kongsberg 15.02.2023

**Årsberetning for Jaktgruppa 2022**

Jaktgruppa har i 2022 hatt ukentlige treninger fra april til oktober. Oppmøtet har vært godt, fra 5-6 og opp til 10 ekvipasjer., vi har folk fra Drammen, Eiker, Sandsvær og Notodden i gruppa. Vi har trent på ulike steder; Veimuseet, Porstjenna, Jondalen og Skotselv. Vintertrening blir det lite av. I og med at det er gress på treningsbanen vil det være dårlig gjort å forårsake isbrann på plenen ved for mye tråkk. Dessuten kan vi jo fastslå at det har kommet litt snø i vinter, det er mulig at barmarkstreninga kommer seint i gang denne våren.

Vi har hatt ett helgekurs med 9 deltagere, instruktør var Per Lier.

For Jaktgruppa

Eirik Winsents

**Årsberetning 2022 for Konkurranselydighetsgruppa**

Antallet på treningene varierer fra 2 til 13 og treningen er ‘naturlig fordelt’ fra klokken 17 og til klokken 21-22. Vi har aktive ekvipasjer i alle klasser, og flere har oppnådd opprykk i løpet av 2022, så har vi 3 ekvipasjer som var med i talent- og rekrutt-troppen i lydighet 2022.

Lydighetsgruppa har høsten 2022 leid inn instruktør Mona C. Strømdal for kveldskurs annenhver onsdag 18:30-20:00 (totalt 6 ganger). Pga såpass stor pågang med 13 ekvipasjer fra klasse 1 og 2 ble Geir Brandtzæg med som instruktør. Dette tilbudet ble stort sett finansiert av de 10000,- tildelt fra Hundeklubben og hver ekvipasje betalte kun 300,- for ‘kurset’.

Vi har startet et samarbeid med Lydighetsgruppa til Hokksund Hundeklubb for å arrangere uoffisielle trenings-konkurranser. Den første ble holdt hos Hokksund Hundeklubb 26. mai, 11 deltagere fra Kongsberg Hundeklubb og 6 deltagere fra Hokksund Hundeklubb.

Klubben har avholdt to doble lydighets-stevner i 2022 på klubbens område 18.-19. juni og 24.-25. september, hvorav 25. september hadde internasjonal status. Alle fire klassene ble arrangert hver av de fire stevnedagene, og totalt var det ca. 200 startende.

Høsten 2022 sendte klubben inn søknad, og blant flere søkere ble Kongsberg Hundeklubb valgt som arrangør for NM i lydighet i Kongsberg 2023.

Før jul avholdt vi julebord sammen med bruksgruppa.

Konkurranselydighetsgruppa v/styret

Eva Hukkelås Myhra, Geir Brandtzæg, Siri Kolset

**Årsberetning for Rallylydighetsgruppa 2022**

Gruppen trener mandager kl. 18-20, men har lagt opp til flere treninger før konkurranser. Det er forholdsvis godt oppmøte, normalt 4-5, men det har vært alt fra 2-10 stk på trening.

Facebook gruppen heter Rallylydighetstrening ved Kongsberg hundeklubb og gruppen har per 24.01.2023 49 medlemmer. Det vil si at flertallet av facebookgruppen er ikke aktive.

Av de aktive i gruppen er det 3 ekvipasjer som har stilt til prøver, derav to i klasse 1 og to i klasse 2. En ekvipasje fikk opprykk til klasse 2, men ikke gjennomført prøve i klasse 2 enda. Vi har ved noen anledninger reist på samme prøver, og vil forsøke å ha fokus på dette i 2023. Det har i tillegg vært med ekvipasjer fra hundeklubben som ikke aktivt driver med rallylydighet i gruppa.

Det ble gjennomført en felles dugnad i forbindelse med at det er kommet nytt regelverk i rallylydighet, gjeldende fra 1.1.2023. Nye skilt er laminert, samt skiltforklaringer og oversikt.

Det ble på slutten av året arrangert en juleavslutning med servering av grøt og pepperkaker.

Kjersti Schanke

Kongsberg 24.01.2023